CELEX: 62020TN0378
Language: hr
Date: 2020-06-19 00:00:00
Title: Predmet T-378/20: Tužba podnesena 19. lipnja 2020. – Ryanair protiv Komisije

3.8.2020   
            
            
               HR
            
            
               Službeni list Europske unije
            
            
               C 255/35
            
         
      Tužba podnesena 19. lipnja 2020. – Ryanair protiv Komisije
      (Predmet T-378/20)
      (2020/C 255/46)
      Jezik postupka: engleski
      
         Stranke
      
      
         Tužitelj: Ryanair DAC (Swords, Ireland) (zastupnici: E. Vahida, F. Laprévote, S. Rating i I. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Europske komisije (EU) od 15. travnja 2020. o državnoj potpori SA.56795 (1); i
               
            
                  —
               
               
                  naloži Europskoj komisiji da snosi troškove.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na tome da je Europska komisija povrijedila pravni zahtjev da potpora odobrena prema članku 107. stavku 2. točki (b) UFEU-a treba popraviti štetu nastalu zbog iznimnih okolnosti, a ne štetu koju je pretrpjela jedna žrtva takvih okolnosti.
               
            
                  2.
               
               
                  Drugi tužbeni razlog, koji se temelji na tome da je Europska komisija počinila očitu pogrešku u ocjeni prilikom preispitivanja proporcionalnost potpore i štete koju je prouzročila kriza vezana za COVID-19.
               
            
                  3.
               
               
                  Treći tužbeni razlog, koji se temelji na tome da je Europska komisija povrijedila posebne odredbe UFEU-a i opća načela europskog prava koja se odnose na zabranu diskriminacije, slobodno pružanje usluga i slobodu poslovnog nastana, koje su temelj liberalizacije tržišta zračnog prijevoza od kasnih 1980.-ih. Liberalizacija tržišta zračnog prijevoza u EU-u omogućila je rast uistinu sveeuropskih niskotarifnih zračnih prijevoznika. Europska komisija je zanemarila štetu koju je kriza vezana za COVID-19 prouzročila takvim sveeuropskim zračnim prijevoznicima i njihovu ulogu u zračnoj povezanosti Danske, odobrivši Danskoj da potporu osigura samo SAS-u. Članak 107. stavak 2. točka (b) UFEU-a predviđa iznimku od zabrane državnih potpora na temelju članka 107. stavka 1. UFEU-a, ali ne predviđa iznimku od ostalih pravila i načela UFEU-a.
               
            
                  4.
               
               
                  Četvrti tužbeni razlog, koji se temelji na tome da je Europska komisija propustila pokrenuti formalni istražni postupak usprkos ozbiljnim poteškoćama i povrijedila tužiteljeva postupovna prava.
               
            
                  5.
               
               
                  Peti tužbeni razlog, koji se temelji na tome da je u odluci Komisija povrijedila obvezu obrazlaganja.
               
            
         (1)  Odluka Europske komisije (EU) od 15. travnja 2020. o državnoj potpori SA.56795 -- Danska – Naknada štete uzrokovane epidemijom COVID-19 nastale Scandinavian Airlinesu (još neobjavljena u Službenom listu)